b"\n_START_ARTICLE_\nVitantonio Liuzzi\n_START_SECTION_\nEnne Vormel 1\n_START_PARAGRAPH_\nLiuzzi alustas 9-aastaselt kardis\xc3\xb5itjana. 1993 tuli ta sel alal Itaalia meistriks, 1995 maailmameistriv\xc3\xb5istlustel 2. ja Euroopa meistriv\xc3\xb5istlustel 5. kohale._NEWLINE_2001. aasta kardispordi MM-il osales ka Michael Schumacher, kes saavutas teise koha. Liuzzi tuli maailmameistriks, edestades Schumacherit 56 sekundiga. _NEWLINE_Samal aastal osales Liuzzi Vormel Renault' 2000 Saksamaa meistriv\xc3\xb5istlustel. 8 etapist v\xc3\xb5itis ta 1, s\xc3\xb5itis 3 korda v\xc3\xa4lja kiireima ringi, v\xc3\xb5itis 1 kvalifikatsiooni ja oli kokkuv\xc3\xb5ttes 2._NEWLINE_2002 s\xc3\xb5itis Liuzzi Itaalia Vormel 3 meistriv\xc3\xb5istlustel ainult \xc3\xbche etapi ning v\xc3\xb5itis sellel nii kvalifikatsiooni kui etapi. Saadud punktid andsid talle hooaja kokkuv\xc3\xb5ttes 8. koha._NEWLINE_Samal aastal s\xc3\xb5itis ta Saksamaa Vormel 3 meistriv\xc3\xb5istlustel 18 etappi, 2 korda \xc3\xb5nnestus tal v\xc3\xb5ita kvalifikatsioon, aga \xc3\xbchtki etapiv\xc3\xb5itu ega kiireimat ringi ei tulnud, poodiumikohti ka \xc3\xbcksnes 3 ning sarja kokkuv\xc3\xb5ttes oli Liuzzi 9._NEWLINE_2003. aasta Vormel 3000 maailmameistriv\xc3\xb5istlustel s\xc3\xb5itis Liuzzi Red Bulli meeskonnas. Ta osales k\xc3\xb5igil 10 etapil, saavutas korra 2. ja korra 3. koha ning v\xc3\xb5itis korra kvalifikatsiooni. Sarja kokkuv\xc3\xb5ttes tuli ta 4. kohale. Teistest hilisematest vormelis\xc3\xb5itjatest oli Giorgio Pantano 3., Patrick Friesacher 5. ja Zsolt Baumgartner 14. Meeskondlikult olid Liuzzi ja Friesacher Ardeni meeskonna j\xc3\xa4rel teised. Omavahelises arvestuses j\xc3\xa4i Liuzzi 39:36 peale, hoolimata sellest, et Friesacher saavutas \xc3\xbche etapiv\xc3\xb5idu, 2 teist ja 1 kolmanda koha ning 1 kiireima ringi._NEWLINE_Samal aastal Nissani maailmasarjas s\xc3\xb5itis Liuzzi kaasa 2 etappi, aga kokkuv\xc3\xb5ttes j\xc3\xa4i 25. kohale. V\xc3\xb5itis Franck Montagny Heikki Kovalaise ees, Narain Karthikeyan oli 4._NEWLINE_2004 s\xc3\xb5itis Liuzzi Vormel 3000 sarjas tiitlit kaitsvas Ardenis ja tema kaaslane oli Richard Doombos. Liuzzi v\xc3\xb5itis sarja \xc3\xbclekaalukalt, v\xc3\xb5ites 10 etapist 9 kvalifikatsiooni ja 7 etappi ning s\xc3\xb5ites v\xc3\xa4lja 3 kiireimat ringi. Doombos sai samuti 1 etapiv\xc3\xb5idu ja 1 kiireima ringi ning oli 3. Friesacher oli 5. (v\xc3\xb5itis 1 etapi) ja Jos\xc3\xa9 Mar\xc3\xada L\xc3\xb3pez 6. (2 kiireimat ringi).\n_START_SECTION_\n2005: Red Bull\n_START_PARAGRAPH_\nNii v\xc3\xa4geva esituse peale Vormel 3000 sarjas sai Liuzzi 2005. aastaks lepingu vormelimeeskonnaga Red Bull. See oli uus meeskond, mis oli rajatud Jaguari nii-\xc3\xb6elda varemetele. Tiimi p\xc3\xb5his\xc3\xb5itja oli David Coulthard, teisi s\xc3\xb5itjaid seevastu kaks: Christian Klien ja Liuzzi. Vastavalt lepingule v\xc3\xb5is kumbki osaleda v\xc3\xa4hemalt 3 etapil. Klien alustas ning s\xc3\xb5itis v\xc3\xa4lja 7. ja 8. koha. Neljandast seitsmenda etapini s\xc3\xb5itis Liuzzi ning saavutas 8. ja 9. koha. Klieni esitusi peeti paremaks ja hooaja l\xc3\xb5puni s\xc3\xb5itis Klien. Hooaja kokkuv\xc3\xb5ttes oli Liuzzi 24. ja eelviimane nendest, kes v\xc3\xa4hemalt \xc3\xbche s\xc3\xb5idu l\xc3\xb5petasid, oma l\xc3\xa4inudaastase meeskonnakaaslase Doombosi ees. Klien oli 9 punktiga 15., Coulthard 24 punktiga 12. Kumbki ei j\xc3\xb5udnud esikolmikusse ja Red Bull oli meeskondlikult 7.\n_START_SECTION_\n2006\xe2\x80\x932007: Toro Rosso\n_START_PARAGRAPH_\n2006. aastaks sai Liuzzi lepingu Toro Rosso meeskonnaga, mis oli Red Bulli duubelmeeskond. Seegi oli uus meeskond, mis oli rajatud Minardi asemele. Liuzzi meeskonnakaaslane oli Scott Speed. Tests\xc3\xb5itja oli Neel Jani. M\xc3\xb5lemad s\xc3\xb5itjad l\xc3\xb5petasid 18 s\xc3\xb5idust 14, aga kokku saadi \xc3\xbcksainuke punkt USA Grand Prix'lt. Sellega oligi Toro Rosso 11 meeskonna hulgas 9. K\xc3\xb5igi kolme s\xc3\xb5itjaga pikendati lepingut._NEWLINE_2007. aasta hooaeg algas eelmisest veelgi hullemini. 10 etapi j\xc3\xa4rel olid m\xc3\xb5lemad s\xc3\xb5itjad katkestanud enam kui pooled etapid, Speed oli saanud parimatena 9. ja 13. koha, Liuzzi 14. ja 16. koha. Sellegipoolest lasti lahti just Speed ja tema asemele tuli Sebastian Vettel. J\xc3\xa4relej\xc3\xa4\xc3\xa4nud 7 etapist 5 etapil sai Liuzzi parema tulemuse kui Vettel, ent eelviimasel etapil Hiinas saavutas Vettel 4. ja Liuzzi 6. koha. Need j\xc3\xa4idki Toro Rosso ainsaiks punktideks hooajal ning 11 meeskonna hulgas andsid need koguni 7. koha.\n_START_SECTION_\n2008: v\xc3\xa4ljaspool Vormel 1\n_START_PARAGRAPH_\n2008. aastaks ei soovinud Toro Rosso Liuzzit oma meeskonnas n\xc3\xa4ha. Lepingu said Vettel ja S\xc3\xa9bastien Bourdais. Liuzzi ei suutnud \xc3\xbchtegi vormelitiimi isegi tests\xc3\xb5itjaks saada. Ta pidi leppima Araabias s\xc3\xb5idetava sarjaga Speedcar Series, kus l\xc3\xb5id kaasa paljud endised vormeli\xc3\xa4ssad. 9 etapist v\xc3\xb5itis Liuzzi 2 kvalifikatsiooni ja 3 etappi ning s\xc3\xb5itis 4 korda kiireima ringi. Siiski andis see k\xc3\xb5igest kolmanda koha Gianni Morbidelli ja Johnny Herberti j\xc3\xa4rel. J\xc3\xa4rgnesid Heintz-Harald Frentzen ja Jean Alesi, eksmaailmameister Jacques Villeneuve oli 11. T\xc3\xa4nu meeskonnakaaslase 7. kohale oli Liuzzi meeskond 2._NEWLINE_Sel aastal osales Liuzzi veel A1 Grand Prix' sarjas, kus iga riiki esindab igal etapil 1 sportlane. Liuzzi s\xc3\xb5itis Itaalia eest 4 viimast etappi ning neist esimesel v\xc3\xb5itis kohe kvalifikatsiooni ja l\xc3\xb5petas 4. kohaga \xe2\x80\x93 eelmistel etappidel polnud Itaalia esikuuikussegi saanud. J\xc3\xa4rgnesid katkestamine, 10. ja 9. koht, kokkuv\xc3\xb5ttes oli Itaalia 21 riigi hulgas 16. kohal. V\xc3\xb5itis Iirimaa (k\xc3\xb5ik etapid s\xc3\xb5itis Adam Carroll) \xc5\xa0veitsi (k\xc3\xb5ik etapid s\xc3\xb5itis Neel Jani) ja Portugali ees, Saksamaa j\xc3\xa4i viimaseks.\n_START_SECTION_\n2009\xe2\x80\x932010: Force India\n_START_PARAGRAPH_\n2009. aastaks sai Liuzzi koha Force India tests\xc3\xb5itjaks. P\xc3\xb5his\xc3\xb5itjad olid Adrian Sutil ja Giancarlo Fisichella. Kui Ferraris s\xc3\xb5itnud Felipe Massa vigastada sai, v\xc3\xb5eti tema asemele Fisichella ja temast vabanenud kohal s\xc3\xb5itis hooaja l\xc3\xb5puni Liuzzi. Fisichella sai Force India eest s\xc3\xb5ites kirja 2. koha ja Sutil kiireima ringi, Liuzzi parimaks kohaks j\xc3\xa4i 11. Hooaja kokkuv\xc3\xb5ttes oli Fisichella 15., Sutil 5 punktiga 17. ja Liuzzi 0 punktiga 22. Meeskond oli eelviimane, 9. (Toro Rossost eespool)._NEWLINE_Viletsatest kohtadest hoolimata j\xc3\xa4tkasid nii Sutil kui Liuzzi 2010. aastal Force Indias. Juba hooaja avaetapil Bahreinis sai Liuzzi 9. koha eest 2 punkti."